

Beograd, 16.novembar 2016.

**ZAKLJUČCI:**

1. Okrugli sto je uspešno identifikovao prioritetne teme moguće buduće konferencije o regionalnoj saradnji koja će se održati u 2017. godini
2. Prioritetna saradnja je fokusirana na razvoj statistike, unapređenje investicionog ambijenta u regionalnom smislu i razvoj finansijskog tržišta
3. Okrugli sto je izneo čvrste argumente da je regionalna saradnja i planiranje ključni preduslov podizanja nivoa potencijalnog *outputa*, odnosno ukupne ekonomske aktivnosti i prevazilaženja ograničenja na tom planu
4. Okrugli sto je istakao poseban značaj uporedive i kvalitetne statistike bez koje nema uspešnih politika, razvoja i monitoringa tih politika
5. Okrugli sto je izneo čvrste argumente o povezanoj ulozi statistike i razvoja finansijskog tržišta i stvaranju investicionog ambijenta. Finansijska tržišta donose odluke na složenim kalkulacijama rizika koje nisu moguće bez zvanične statistike u svim njenim delovima posebno u nacionalnim računima
6. Prostor za regionalne saradnje (infrastrukturne, industrijske, kao i trgovinske) je izuzetno veliki jer su regionalni vrednosni lanci još uvek daleko od nivoa koji je bio dostignut u bivšoj Jugoslaviji
7. Oportunitet za razvoj finansijskog tržišta i saradnja na tom planu je izuzetno velika
8. Okrugli sto je izneo čvrste argumente i iskustva o neophodnosti saradnje u oblasti priprema Popisa 2021. Istaknuto je da je uporedivost Popisa i međunarodni imperativ dok opšti stepen razvoja regiona upućuje na sličnu tehnologiju i metodologiju
9. Okrugli sto je izneo važne argumente u oblasti statistike obrazovanja koja profiliše tržište rada kao jednog od krupnih faktora ekspanzije investicija
10. Okrugli sto je prepoznao veliku mogućnost zajedničkog delovanja na apliciranju za fondove EU radi razvoja zvaničnih statistika, institucija i institucionalnih kapaciteta
11. Okrugli sto je prepoznao važnost povezivanja civilnog sektora i zvaničnih institucija države na planu razvoja i privlačenju međunarodnih fondova
12. Okrugli sto je istakao prelomni momenat u razvoju zvaničnih statistika na liniji razvoja evropskih statistika i evropske strategije razvoja zvanične statistike. Aktuelna paradigma zvanične statistike je nastojanje da se pomeri težište u izvorima podataka ka maksimalnom korišćenju administrativnih baza i registara kao i razvoju fundamentalnih registara i evidencija pod novom zvaničnom ulogom nacionalnih statističkih institucija kao metodoloških i kontrolnih unifikatora (ujedinitelja)
13. Okrugli sto je prepoznao glavne rizike i determinante regionalnog razvoja i mogućnost njihovog ublažavanja kroz regionalnu saradnju
14. Okrugli sto je prepoznao posebnu važnost tržišta rada i povećanja dinamičnosti zapošljavanja mladih u čemu je vrlo važno korišćenje međunarodnih finansijskih programa u tom napretku
15. Nastavak foruma ove vrste (okrugli stolovi ili konferencije) je potreban i identifikovane su sledeće teme za naredne skupove slične vrste:
    1. statistički poslovni registri,
    2. IPA programi i tržište rada,
    3. izveštavanje o javnim finansijama (EDP, GFS, finansijski računi);
    4. informacioni sistemi u službi investitora i donosioca odluka;
    5. preduslovi za razvoj berze kapitala, akcijskog kapitala i procedure inicijalne javne ponude
    6. Uticaj zaduženosti država na razvoj regiona
16. Izrada web portala koji bi uređivao pitanja ovog okruglog stola i budućih sličnih zajedničkih događaja